钦定古今图书集成/明伦汇编/官常典/第498卷 > 耶律胡吕
## 钦定古今图书集成/明伦汇编/官常典/第498卷 > 耶律胡吕

按《辽史》本传：“胡吕，字苏撒，弘义宫分人。其先欲稳，佐
太祖有功，为迭烈部夷离菫。父杨五，左监门卫大将
军。胡吕性谦谨，于人无适莫。重熙末，补寝殿小底。以
善职，屡更华要，迁千牛卫大将军。大安中，北阻卜酋
磨鲁斯叛，为招讨都监，与耶律那也率精骑二千讨
平之，以功为汉人行宫副部署，兼知太和宫事。致仕”，
加同中书门下平章事，卒。